text: Skal Årø oversvømmes?
  12 december 2014 kl. 12.10
  Skal en tredjedel af Årø i Lillebælt sættes under vand? Spørgsmålet stilles af Haderslev Kommune, og øens 160 borgere fredag til et informationsmøde.
  Et naturgenopretningsprojekt på den 600 hektar store ø, kræver nemlig at en del af øen kan oversvømmes. I alt cirka en tredjedel af øen.
  I dag pumpes vand væk fra øen, ligesom digerne er med til at holde vandet ude. Men hvis projektet skal blive til virkelighed, vil pumperne blive slukket og de nordøstlige diger fjernet. Det betyder at grundvandet vil stige samtidig med at mere havvand kommer ind. Det vil give øen flere sumpområder.
  Projektet skal fremme muligheden for igen at få frøer, fugle og flora til at blive en del af øen.
  
  Ideen
  Idéen opstod for cirka 10 år siden. Men det er først efter regering har vedtaget en naturplan, der gør det muligt for lodsejere at få erstatning for tabt jord, at planerne igen er vakt til live.
  For at projektet kan lade sig gøre, kræver det nemlig at flere lodsejere må flytte. Og derfor har Haderslev Kommune i dag indkaldt til informationsmøde på øen, for at gøre beboerne klogere og veje stemningen af.
  Læs mere om projektet på linket her.
  